[{"text_idx": "#000002", "text": "Mewn cyfarfod ar gyfer meddygon teulu a seiciatryddion a gynhaliwyd yn yr Ysbyty Athrofaol, Caerdydd, yn Nhachwedd 1974, cynhaliwyd un grw\u0302p trafod trwy gyfrwng y Gymraeg. Wedi i Don Williams a minnau drafod y peth, ar 20 Ebrill 1975, ysgrifennais at nifer o feddygon yn eu gwahodd i gwrdd a\u0302 ni yn Ysbyty Cefn Coed, Abertawe, lle\u2019r oedd y ddau ohonom yn gweithio. Petaem yn derbyn digon o gefnogaeth, y bwriad oedd ceisio sefydlu cymdeithas a fyddai\u2019n rhoi cyfle i feddygon a myfyrwyr meddygol drafod pynciau clinigol trwy gyfrwng y Gymraeg. Byddai\u2019n rhaid ethol pwyllgor llywio a swyddogion, gan drefnu cynhadledd cyn gynted ag y gallem. Ni chawsom ateb oddi wrth bob un a wahoddwyd, ond cynhaliwyd y cyfarfod ar brynhawn Sadwrn, Mehefin 14 1975."}, {"text_idx": "#000012", "text": "Yng nghynhadledd yr hydref 1979 yng Nghastell Newydd Emlyn, penderfynwyd sefydlu cylchgrawn. Dr Emyr Wyn Jones awgrymodd yr enw, Cennad. Bwriadwyd cyhoeddi\u2019r darlithoedd a gafwyd yn ein cynadleddau, ond gobeithiwyd y gellid derbyn peth gwaith gwreiddiol yn ogystal. Etholwyd Ieuan Parri yn olygydd."}, {"text_idx": "#000015", "text": "Fe gyhoeddwyd cylchlythyr o bryd i\u2019w gilydd dros y blynyddoedd. Erbyn hynny, nid oedd gan y Gymdeithas unrhyw ffordd arall o gynnig gwybodaeth i\u2019r aelodau nad oedd yn gallu mynychu\u2019r cynadleddau. Felly, penderfynwyd bod yn rhaid cael cylchlythyr a fyddai\u2019n ymddangos yn gyson ddwywaith y flwyddyn. Dechreuwyd ar hyn yng Ngorffennaf 1983, gyda Gerry Coles a Tom Davies yn olygyddion. Ar o\u0302l i\u2019w tymor hwy orffen, derbyniodd Ieuan Parri\u2019r swydd."}, {"text_idx": "#000029", "text": "Am rai blynyddoedd, bu\u2019r Gymdeithas yn noddi darlith flynyddol gyhoeddus ar faes yr Eisteddfod Genedlaethol. Er bod y darlithoedd o\u2019r safon uchaf, ni lwyddwyd i ddenu cynulleidfaoedd sylweddol, ac wedi peth amser, penderfynwyd cynnal y cyfarfodydd mewn gwesty cyfagos. Unwaith eto, ni fu hyn yn llwyddiant mawr, a daethpwyd a\u0302\u2019r peth i ben ar o\u0302l rhai blynyddoedd."}, {"text_idx": "#000033", "text": "11 Tachwedd, 1981: llythyr at yr Ysgrifennydd Gwladol (Nicholas Edwards) yn dilyn cyfarfod cyhoeddus a drefnwyd gan y Gymdeithas ar faes yr Eisteddfod Genedlaethol. Cynigiwyd: `Yn wyneb y problemau enfawr sydd yn codi oherwydd y cam-ddefnydd a wneir o alcohol, yr ydym yn galw ar y llywodraeth i gymryd camau radical i reoli gwerthiant alcohol.\u2019"}, {"text_idx": "#000035", "text": "Cynigiadau a dderbyniwyd yn rhai o\u2019r cyfarfodydd blynyddol"}, {"text_idx": "#000036", "text": "1985: ein bod yn codi\u2019r ta\u0302l aelodaeth i \u00a310. Sawl aelod yn credu na ddylai\u2019r aelodau a oedd wedi ymddeol dalu\u2019n llawn."}, {"text_idx": "#000037", "text": "1986: awgrym ein bod yn llunio bathodyn i\u2019r llywydd. Eraill yn meddwl ei fod yn wastraff arian, gan na fyddai\u2019n cael ei wisgo ond am rai oriau bob blwyddyn. Thema\u2019r bathodyn = chwedl Meddygon Myddfai a merch Llyn y Fan Fach, gydag elfen o lawysgrif Efengylau St Chad. Gwnaed y bathodyn gan Kathleen Makinson, Dinbych. Aur Cymreig."}, {"text_idx": "#000039", "text": "1987: cefnogi\u2019r ymgais i gyflwyno Deddf Iaith newydd."}, {"text_idx": "#000040", "text": "1988: ymgyrch offer meddygol i\u2019w ddandon i Lesotho. Casglwyd mwy na 50 darn o offer. Uchel Gomisiynydd Lesotho yng nghinio\u2019r Gymdeithas yng Ngwanwyn 1988."}]